Rikunarita-ORG/Wikinium huggingface dataset:
# Udo Jürgens

|  |
| --- |
| Udo Jürgens |
|
rakúsky spevák a skladateľ populárnej hudby |
| Narodenie | 30. september 1934 Klagenfurt, Rakúsko |
| Úmrtie | 21. december 2014 (80 rokov) Münsterlingen, Švajčiarsko |
| Podpis |  |
| Odkazy |
| Webstránka | udojuergens.de |
| Commons |  Udo Jürgens |
|

|  |  |
| --- | --- |
|  |  Biografický portál |

 |

**Udo Jürgens**, pôvodným menom *Jürgen Udo Bockelmann* (\* 30. september 1934, Klagenfurt, Rakúsko – † 21. december 2014) bol rakúsky spevák a skladateľ populárnej hudby.

V roku 1992 jeho koncert vo Viedni navštívilo 220 000 divákov, čo je jedna z najvyšších účastí v Európe.

Zložil viac ako 900 piesní a predal okolo 105 miliónov nosičov, čím sa zaradil medzi najúspešnejších svetových hudobníkov.

Priaznivý ohlas u detského publika zaznamenalo naspievanie zvučky nemeckého znenia k americkému animovanému seriálu Tom a Jerry *Vielen Dank für die Blumen* (1981).

## Rodina

* brat Manfred Bockelmann (\* 1943) je maliar
* dcéra z prvého manželstva Jenny Jürgensová (\* 1967) je herečka
* strýko Werner Bockelmann (1907–1968) bol starostom Frankfurtu nad Mohanom v rokoch 1957–1964

## Referencie

## Iné projekty

Commons* Commons ponúka multimediálne súbory na tému **Udo Jürgens**
# Meteor

Fotografia meteorov s dlhou expozíciou
**Meteor** alebo zriedkavo *lietavica* je pomenovanie pre viditeľný jav v atmosfére, ktorý vzniká preletom meteoroidu zemskou atmosférou (alebo atmosférou iného telesa). Na nočnej oblohe sa prejavuje ako rýchly prelet svietiaceho objektu, preto je tiež známy ako *padajúca hviezda*.

Jasná svietivosť meteoru je dôsledkom teploty vyprodukovanej vstupom do atmosféry. Priemerne jasný meteor má jasnosť približne 0 až 3 magnitúdy. Tá zodpovedá veľkosti špendlíkovej hlavičky (pre najrýchlejšie meteoroidy kometárneho pôvodu) až po veľkosť malej lopty (najpomalšie meteoroidy zložené zo železa). Veľmi jasné meteory, jasnejšie ako zdanlivá magnitúda Venuše, sú označované aj ako bolidy.

Leonidy z roku 1833
Meteory sa často združujú do meteorických rojov. Rýchlosť, ktorou preletí meteor atmosférou, je niekde medzi 10 až 70 kilometrov za sekundu. Kinetická energia čiastočky s hmotnosťou 1 gram je rovnaká ako energia Trabantu drviaceho objekt (napríklad stena), do ktorého vrazil rýchlosťou okolo 100 kilometrov za hodinu. [chýba zdroj] Väčšina meteoroidov sa preto v atmosfére vyparí, teplota samotného telieska dosahuje tisíce až desaťtisíce stupňov Celzia. Proces zániku meteoroidov sa nazýva *ablácia*.

Ak sa nejaká časť meteoroidu nerozpadne pri prelete cez atmosféru a dopadne na povrch, nazýva sa meteorit. Pri dopade meteoroidu (alebo iného objektu) na Zem, vzniká zvyčajne v mieste dopadu (impaktný) kráter.

Roztavený terestriálny materiál "vyvrhnutý" pri vytvorení krátera môže vychladnúť a stuhnúť na objekt, známy ako tektit.

*Poznámka:* Slovo meteor označuje v meteorológii akýkoľvek jav v atmosfére. Napríklad pre dážď alebo sneh sa používa slovo hydrometeor.

## Pôvod meteorov

Väčšina meteorov pochádza z kometárnych častí, ktoré sú pre ich (z veľkej časti ľadový) obsah veľmi krehké. Ich priemerná hustota je menšia než hustota vody. Materiál, z ktorého sa kométa skladá, je taký krehký, že by ho bolo možné mrviť v rukách.

## Pozri aj

* Meteorický roj
* Meteoroid
* Meteorit
* Veľký denný bolid z roku 1972
* Prelet meteoroidu EN131090 nad Česko-Slovenskom a Poľskom

## Iné projekty

CommonsWikislovník* Commons ponúka multimediálne súbory na tému **Meteor Wikislovník ponúka heslo **meteor**

## Externé odkazy

|  |  |
| --- | --- |
|  | Astronomický portál Portál slnečná sústava |

* Všetko o meteoroch Archivované 2009-10-02 na Wayback Machine
# Wikicitáty

|  |
| --- |
| Wikicitáty |
|
Logo slovenských Wikicitátov |
| URL | sk.wikiquote.org |
| Slogan | Zbierka citátov |
| Komerčná | Nie |
| Typ stránky | Úložisko citátov |
| Registrácia | Voliteľná |
| Vlastník | Wikimedia Foundation |
| Tvorca | Daniel Alston, Brion Vibber a komunita Wikimedie |
| Spustenie | 10. júla 2003 |
| Rating | Alexa rank: 4422 (jún 2019) |
| Náhľad stránky |
|  Úvodná stránka s rázcestím k hlavným jazykovým verziám |

**Wikicitáty** (angl. **Wikiquote**) je zbierka citátov a prísloví v rôznych jazykoch. Je to jeden z projektov nadácie Wikimedia. Projekt bol spustený 27. júna 2003, pôvodne v angličtine.

Námety sú rozdelené podľa krajín, osobností, literárnych diel, profesií, tém a kategórií (epitafy, slávne výroky a pod.).

Od iných online zbierok citátov sa Wikicitáty odlišujú tým, že ako jedny z mála umožňujú prispievanie návštevníkom a požadujú presné zdroje pre každý citát, ako aj korekcie pre nesprávne priradené citáty. Články Wikicitátov sú prepojené s článkami významných osobností na Wikipédii.

Sprvu bol projekt vytvorený výhradne v angličtine, neskoršia expanzia ďalších jazykov začala v júli 2004.

## História

Vývoj ôsmich najväčších Wikicitátov
Míľniky vo vytváraní článkov zobraté z WikiStats.

| Dátum | Udalosť |
| --- | --- |
| 27. jún 2003 | Dočasne na wolofskej Wikipédii (wo.wikipedia.com). |
| 10. júl 2003 | Vytvorená vlastná subdoména (quote.wikipedia.org). |
| 25. august 2003 | Vytvorená vlastná doména (wikiquote.org). |
| 17. júl 2004 | Pridané nové jazyky. |
| 13. november 2004 | Anglická verzia dosiahla 2 000 stránok. |
| November 2004 | Dosiahnutie 24 jazykov. |
| Marec 2005 | Dosiahnutie 10 000 stránok celkovo. Anglická verzia bola blízko 3 000 článkom. |
| Jún 2005 | Dosiahnutie 34 jazykov, vrátane latinčiny a esperanta |
| 4. november 2005 | Anglické Wikicitáty dosiahli 5 000 stránok. |
| Apríl 2006 | Francúzske Wikicitáty odstránené pre právne dôvody. |
| 4. december 2006 | Francúzske Wikicitáty reštartované. |
| 7. máj 2007 | Anglické Wikicitáty dosiahli 10 000 stránok. |
| Júl 2007 | Dosiahnutie 40 jazykov. |
| Február 2010 | Dosiahnutie 100 000 stránok naprieč všetkymi jazykmi. |
| Október 2011 | Vstúpenie do top 2500 hodnotenia Alexa. |
| Máj 2016 | Dosiahnutie 200 000 stránok naprieč všetkymi jazykmi. |
| Január 2018 | Predstavené v učebných plánoch v národných spoluprácach medzi školami a neziskovými organizáciami (Taliansko) |

## Referencie

## Iné projekty

Commons* Commons ponúka multimediálne súbory na tému **Wikicitáty**

## Externé odkazy

* Slovenské Wikicitáty
* Medzinárodná verzia

## Zdroj

*Tento článok je čiastočný alebo úplný preklad článku Wikiquote na anglickej Wikipédii.*
# 1751

|  |
| --- |
| **Roky:** 1746 1747 1748 1749 1750 – **1751** – 1752 1753 1754 1755 1756 |
| **Desaťročia:** 40. roky – **50. roky 18. storočia** – 60. roky |
| **Storočia:** 17. storočie – **18. storočie** – 19. storočie |
| **Slovensko:**
1746
1747
1748
1749
1750 –
**1751** –
1752
1753
1754
1755
1756

---

**Rok 1751 v oblastiach:Kultúra*
Hudba –
Umenie –
Literatúra
*Iné oblasti*
Veda

---

**Zoznam vládcov:**
Predstavitelia štátov –
Vedúce osobnosti |

## Narodenia

* 12. január – Ferdinand I., prvý kráľ Kráľovstva oboch Sicílií († 1825)
* 16. marec – James Madison, 4. prezident USA († 1836)
* 19. marec – Mária Jozefa Habsbursko-lotrinská, dcéra Márie Terézie († 1767)

## Úmrtia

* 17. január – Tomaso Albinoni, taliansky hudobný skladateľ (\* 1671)
* 24. marec – Ján Pálfi, uhorský šľachtic a vojvodca, palatín, chorvátsky bán a krajinský sudca (\* 1663)
* 11. november – Julien Offray de La Mettrie, francúzsky filozof (\* 1709)
* 12. december – Kilián Ignác Dientzenhofer, český architekt (\* 1689)
# Lydnevi

**Lydnevi** je umelý jazyk, patriaci do fiktívnej **severnej skupiny slovanských jazykov** (existujúce v rámci tézy o skupinách západo-, južno- a východoslovanských jazykov). Autorom lydneviho bol Libor Sztemon.

## Príklad

Otec navo (Otčenáš):

Otec navo,
Jaš jési na nebesai,
Da jest posvetyn tavo nam.
Da jest prihedyn tavo kralestvo.
Da jest stanyn tavo vilja, jako na nébe, tako y na zéma.
As navo bréd e keždanyn davat i nave danas.
Ø adpoštat i nave as navo dluhem
jako y me adpoštalesom i navo dluhare.
Ø nevøvedat as nave vø pokušenje,
ale nesvabodat as nave é zølyn.
Navad tavo jest kralestvo y moc y slava navéke.
Amén.
## Referencie

## Pozri aj

|  |  |
| --- | --- |
|  | Jazykový portál |

* Umelé slovanské jazyky
# Desant na Drvar

| Operácia Rösselsprung |
| --- |
| Súčasť druhej svetovej vojny |
|  Predstavitelia najvyššieho velenia partizánskej armády niekoľko dní pred operáciou |
|

|  |  |
| --- | --- |
| Dátum | 25. máj 1944 až 6. jún 1944 |
| Miesto | Drvar, Juhoslávia |
| Výsledok | obsadenie Drvaru |

 |
| Protivníci |
|  Nacistické Nemecko  Nezávislý štát Chorvátsko |  Juhoslávski partizáni |
| Velitelia |
|  Ernst von Leyser  Otto Kumm  Eduard Aldrian  Kurt Rybka |  Josip Broz Tito  Koča Popović  Slavko Rodić  Vlado Četković |
| Sila |
| cca 20 000 | cca 17 000 |
|  |
|

|  |  |
| --- | --- |
|  |  Historický portál |

 |

**Operácia Rösselsprung** alebo **desant na Drvar** bola nemecká operácia počas 2. svetovej vojny s cieľom uväzniť Josipa Broza Tita a zbaviť sa tak vedenia partizánskeho hnutia v Juhoslávii. Cieľom operácie, ktorá prebiehala od 25. mája do 6. júna 1944, bolo tiež zničenie táborov NOVJ.
# Bijelo Polje (mesto v Čiernej Hore)

poloha mesta na mape Čiernej Hory
**Bijelo Polje** (srbsky: *Bijelo Polje*, cyrilikou: *Бијело Поље*) je mesto na severe Čiernej Hory s cca 15 900 obyvateľmi. Mesto leží na území Novopazarského sandžaku, necelých 10 km od hraníc so Srbskom.
Dnes je Bijelo Polje predovšetkým prepravným mestom: vedie tadiaľ hlavný cestný ťah cesta E 80 z Belehradu k Jadranu a železničná trať Belehrad - Bar. Bijelo Polje („Biele pole“) dostalo svoje meno podľa bielych kvetov, ktoré tu hojne rastú.
# Orech (rod)

Orech kráľovský
**Orech** alebo zriedkavo **orešiak** (lat. *Juglans*) je rod rastlín z čeľade orechovité. Sú to stromy, často hospodársky využívané pre drevo a/alebo plody.

Na Slovensku je orech čierny (Juglans nigra) a orech kráľovský (Juglans regia).

## Iné projekty

CommonsWikidruhy* Commons ponúka multimediálne súbory na tému **Orech (rod) Wikidruhy ponúkajú informácie na tému **Orech (rod)**
# Iránske jazyky

**Iránske jazyky** sú jedna z troch skupín indoiránskej vetvy indoeurópskej jazykovej rodiny.

Hovorí sa nimi vo východnom Turecku, severnej Sýrii, severovýchodnom Iraku, v Kaukazsku, Iráne, v malej časti Turkménska a Uzbekistanu, v Tadžikistane, v malej časti Číny, v Afganistane a v Pakistane.

## Delenie

Nasleduje chronologické delenie iránskych jazykov. Alternatívne - geografické - delenie (západná a východná skupina, obidve sa ďalej delia na severnú a južnú) je zohľadnené pomocou skratiek SZ, JZ, SV, JV (= severozápadné, juhozápadné, sevrovýchodné a juhovýchodné):

* staroiránske jazyky (cca. zač. 1. tisícročia až 4./3. stor. pred Kr.)
	+ médčina SZ
	+ staroperzština JZ
	+ avestčina (=jazyk Avesty, avesta) SV
	+ skýtske jazyky SV
* stredoiránske jazyky (4./3. stor. pred Kr. až 8./9. stor. po Kr.)
	+ kurdčina SZ
	+ balúčtina SZ
	+ paštčina SZ
	+ osetčina SZ
	+ gurančina SZ
	+ zázá SZ
	+ talyština SZ
	+ gílačtina SZ
	+ mázandaránčina SZ
	+ semnáčina SZ
	+ balúčtina SZ
	+ paráčtina SZ
	+ órmurčina SZ
	+ jazyky a nárečia stredného Iránu SZ
	+ partčina SZ
	+ stredoperzština JZ
	+ sogdčina SV
	+ chórezmčina SV
	+ baktrijčina JV
	+ sačtina JV
* novoiránske jazyky (od 8./9. stor.)
	+ novoperzské jazyky JZ
	+ chazarčina JZ
	+ tatčina JZ
	+ lurské nárečia JZ
	+ kumzarské nárečie JZ
	+ jazyky a nárečia Fársu JZ
	+ osetčina SV
	+ jognóbčina SV
	+ paštčina JV
	+ mundžánčina JV
	+ šugnansko-rušánske jazyky JV
	+ vachančina JV
	+ jazgulamčina JV
	+ iškašimčina JV
# 280 pred Kr.

|  |
| --- |
| **Roky:** 285 284 283 282 281 – **280 pred Kr.** – 279 278 277 276 275 |
| **Desaťročia:** 90. roky – **80. roky 3. storočia pred Kr.** – 70. roky |
| **Storočia:** 4. storočie pred Kr. – **3. storočie pred Kr.** – 2. storočie pred Kr.

---

**Rok 280 pred Kr. v oblastiach:Kultúra*
Hudba –
Umenie

---

**Zoznam vládcov:**
Predstavitelia štátov –
Vedúce osobnosti |

## Úmrtia
# Tunisko

|  |
| --- |
| **Tuniská republika** |
|

|  |  |
| --- | --- |
|  |  |
| Vlajka
 | Znak
 |

 |
| Národné motto: Order, Freedom, and Justice (angl.) (Poriadok, sloboda a spravodlivost) |
| Štátna hymna: Himat Al Hima (Obranca vlasti) |
|  |
| **Miestny názov** |   |
|  • dlhý | الجمهورية التونسية Al-džumhúríja at-Túnisíja |
|  • krátky | Túnis |
| **Hlavné mesto** | Tunis 36°50′ s.š. 10°9′ v.d. |
| **Najväčšie mesto** | Tunis |
| **Úradné jazyky** | arabčina

  |
| **Štátne zriadenie** Prezident Predseda vlády | republika Kais Saied Kamel Madouri |
| **Vznik** | 20. marec 1956 |
| **Susedia** | Alžírsko, Líbya |
| **Rozloha**  • celková  • voda (%) |   163 610 km² (90.)   8 250 km² (5,0 %) |
| **Počet obyvateľov**  • odhad (2024)  • sčítanie (2014)  • hustota (2024) |   12 458 223 (80.)  10 982 754 76/km² (76.) |
| **HDP**  • celkový  • na hlavu (PKS) | 2024 168 315 mil. $ (83.) 13 645 $ (108.) |
| **Index ľudského rozvoja** (2022) | 0,732 (101.) – stredný |
| **Mena** | tuniský dinár (TND) |
| **Časové pásmo**  • Letný čas | CET (UTC+1) *bez zmeny* (UTC+1) |
| **Medzinárodný kód** | TUN / TN |
| **Medzinárodná poznávacia značka** | TN |
| **Internetová doména** | .tn |
| **Smerové telefónne číslo** | +216 |
|  Interaktívna mapa |

**Tunisko**, dlhý názov **Tuniská republika**, je štát v Severnej Afrike. Krajina je členom AfDB, GATT, IBRD, IBD, LORCS, MMF, NAM, OAPEC, OAS, OAU, OSN, UNCTAD, WHO.

## Dejiny

Krajina leží na území starovekého Kartága. Samotné mesto Kartágo je dnes súčasťou hlavného mesta Tunisu. Krajina sa osamostatnila spod francúzskej koloniálnej nadvlády v roku 1956. V polovici decembra 2010 v krajine prepukli sociálne nepokoje, ktoré neskôr začiatkom januára 2011 prerástli do ozbrojených stretov s políciou a armádou.
Následným zvrhnutím vládcu, prezidenta Ben Alího 14. januára 2011 sa začala vlna revolúcií (v Tunisku dostala revolúcia prívlastok "jazmínová"), v ostatných arabských krajinách známa ako "arabská jar". 23. októbra sa v Tunisku uskutočnili prvé demokratické voľby, v ktorých zvíťazila strana umiernených islamistov. 12. decembra 2011 bol parlamentom zvolený nový dočasný prezident Munsif Marzukí.

## Ekonomika

Krajina je považovaná za jednu z najliberálnejších arabských krajín. Je významnou turistickou destináciou, ktorú ročne navštívi asi 2 - 4 milióny turistov. Významnou zložkou národného hospodárstva krajiny je ťažba ropy, fosfátov, železnej rudy, olova a soli.

Poľnohospodárstvo je zamerané na pestovanie obilnín, teplomilného ovocia, viniča, olív a datlí. Významná je výroba olivového oleja, vín a konzervovaného ovocia a rýb. V živočíšnej výrobe prevláda chov hovädzieho dobytka, v suchších oblastiach chov kôz a oviec.

## Referencie

## Iné projekty

CommonsWikislovník* Commons ponúka multimediálne súbory na tému **Tunisko Wikislovník ponúka heslo **Tunisko**

## Externé odkazy

* Cestovateľský denník z Tuniska Archivované 2008-08-23 na Wayback Machine
# Pasienok

Pasienky v Írsku s pasúcim sa dobytkom.
**Pasienok** (iné názvy: **pastvina, pastva, paša, pastvisko**) je pozemok s prevažne bylinným nízkym vegetačným krytom, slúžiaci predovšetkým ako zdroj potravy rôznym druhom bylinožravcov, hlavne na pastvu poľnohospodárskych zvierat, ako sú kravy, ovce, kozy, kone a ďalšie.

S termínom pasienok sa bežne stretávame skôr v spojení horský pasienok. Ako pasienky slúžia často horské či podhorské lúky (hole), pastva poľnohospodárskych zvierat tu môže prebiehať úplne voľne (v strednej Európe typicky v Alpách v niektorých alpských krajinách), alebo môže ísť o trvale či prechodne ohradený pozemok (napríklad pomocou elektrickej ohrady).

Pred príchodom priemyselného poľnohospodárstva boli pasienky hlavným zdrojom potravy pre vyššie uvedené pasúce sa bylinožravé živočíchy.

## Zdroj

*Tento článok je čiastočný alebo úplný preklad článku Pastvina na českej Wikipédii (číslo revízie nebolo určené).*